
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 614 


23 Μαΐου 2001 


ΑΠΟΦΑΣΕΙ Σ 

Αριθ. Γ5/29480/2304 

Έλεγχοι της νομιμότητας και ασφάλειας της κυκλοφο¬ 
ρίας και των εκπομπών καυσαερίων όλων των οχημά¬ 
των, ελληνικών και αλλοδαπών που κυκλοφορούν στην 
χώρα , Αρμόδια Όργανα, Διαδικασία είσπραξης προ¬ 
στίμων και συναφή θέματα, σύμφωνα με τις διατάξεις 
των άρθρων 5, παρ. 4 και άρθ. 8, παρ. 5 του Ν. 2801/ 
2000 . 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ - ΔΗΜΟΣΙΑΣ ΤΑΞΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των παρ. 2 και 3 του άρθρου 5 και της 
παρ. 5του άρθρου 8του Ν. 2801/2000 (46 Α'.) 

2. Τις διατάξειςτου άρθρου 8του Ν. 2465/97, όπως αντι- 
καταστάθηκεαπότο άρθρο 37του Ν. 2800/2000 (41 Α'). 

3. Του άρθρου 29 Ατού Ν. 1558/85 «Κυβέρνηση και Κυ¬ 
βερνητικά Όργανα» (Α 137) όπως αυτό προσετέθη με το 
άρθρο 27του Ν. 2081 (Α 154) και τροποποιήθηκε με το άρ¬ 
θρο 1 παρ. 2 ατού Ν. 2469/97 «περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις» (Α' 38). 

4. Τις διατάξεις του άρθρου 7 της αριθ. 1039386/441/Α 
006/21.4.2000 απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών» (Β' 571). 

5. Τις διατάξειςτου Π.Δ. 91/1988 (42 Α'). 

6. Τις διατάξεις του ΚΟΚ Ν. 2696/99 (57 Α') και του Ν. 
2052/92 (94 Α'). 

7. Τις διατάξεις του Ν. 383/76 (182 Α') και Ν. 1959/91 (123 
Α'). 

8. Τους Κοινοτικούς Κανονισμούς 881/92, 3118/93 & 
12/98. 

9. Τις διατάξειςτου άρθρου 6του Ν. 559/77 (Ο.Μ.Β.). 

10. Τις διατάξεις του Ν.Δ 304/69 (195 Α') και Δ. 
16900/2550/76 (828 Β') απόφασης. 

11. Τις διατάξειςτου Ν. 1741/87. 


12. Τις διατάξεις των άρθρων 2, 3 και 6 του Π.Δ. 256/99 
(209 Α). 

13. Τις διατάξειςτου Π.Δ. 104/99. 

14. Το γεγονός ότι, από την παρούσα Απόφαση προκα- 
λείται ετήσια δαπάνη σε βάρος των πιστώσεων του προϋ¬ 
πολογισμού των οικείων Νομαρχιακών Αυτοδιοικήσεων 
ύψους 162.000.000 δρχ. ή 475.421,86 ΕΥΡΩ η οποία κατά 
το τρέχον οικονομικό έτος θα ανέλθει στο ποσό των 105. 
000.000 δρχ. ή 308.143,80 ΕΥΡΩ. Η εν λόγω δαπάνη θα 
καλύπτεται από τα πρόστιμα που επιβάλλονται βάσει των 
διατάξεων της απόφασης αυτής. 

15. Την αριθ. Πρωτ.ΔΙΔΚ/Φ.1 /2/11187/12.5.2000 (ΦΕΚ 
630/Β/12.5.2000) Κοινή Απόφαση του Πρωθυπουργού και 
της Υπουργού Εσωτερικών Δημόσιας Διοίκησης και Απο¬ 
κέντρωσης» Ανάθεση αρμοδιοτήτων της Υπουργού Εσω¬ 
τερικών Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης Λεωνίδα Τζανή και Κων/νο Καϊσερλή», αποφα¬ 
σίζουμε: 

Άρθρο 1 

1. Ο έλεγχος της νομιμότητας της κυκλοφορίας, της 
ασφάλειας και των εκπομπών καυσαερίων όλων των οχη¬ 
μάτων ελληνικών και αλλοδαπών που κυκλοφορούν στη 
χώρα μας, καθώς και της νομιμότητας διενέργειας μετα¬ 
φοράς με αυτά ανατίθενται και σε Μικτά Κλιμάκια Ελέγ¬ 
χου (Μ.Κ.Ε), όπως αυτά προσδιορίζονται παρακάτω: 

2. Τα Μικτά Κλιμάκια Ελέγχου συγκροτούνται με από¬ 
φαση του Νομάρχη, μετά από πρόταση των αρμοδίων 
υπηρεσιών και εισήγηση της Διεύθυνσης Μεταφορών & 
Επικοινωνιών της οικείας Νομαρχίας και αποτελούνται 
από: 

α. Δύο εκπροσώπους της Υπηρεσίας Μεταφορών & Επι¬ 
κοινωνιών ή ΚΤΕΟ της οικείας Νομαρχιακής Αυτ/σης, 
ένας των οποίων ορίζεται επικεφαλής του Μ.Κ.Ε. 

Για τη διενέργεια των ελέγχων οχημάτων μεταφοράς 
επικινδύνων εμπορευμάτων, που προβλέπονται από το 
Π.Δ. 256/99 (209 Α), ο ένας τουλάχιστον εκ των δύο αυτών 
εκπροσώπων είναι τεχνικός υπάλληλος. 

β. Έναν αστυνομικό του Τμήματος Τροχαίας ή της Υπη¬ 
ρεσίας που ασκεί καθήκοντα Τροχαίας ή ένα όργανο του 
Λιμενικού Σώματος κατά λόγο αρμοδιότητας. 

γ. Έναν υπάλληλο άλλης Υπηρεσίας της Νομαρχιακής 

Αυτοδιοίκησης ή του Γενικού Χημείου του Κράτους εφό¬ 
σον κρίνεται απαραίτητη η συμμετοχή του. 

3. Ο έλεγχος ασκείται σε κάθε σημείο της περιοχής αρ¬ 
μοδιότητας της οικείας Νομαρχίας, ακόμη δε στους λιμέ¬ 
νες και πλησίων των συνοριακών σταθμών. 

4. Κατά την διενέργεια των πιό πάνω ελέγχων, δύναται 
να παρίσταται και εκπρόσωπος των Οδικών Μεταφορέων 
της οικείας Νομ/κής Αυτ/σης, οριζόμενος από τον Νο¬ 
μάρχη, μετά από πρόταση του τοπικού Σωματείου των 
Οδικών Μεταφορέων της Νομαρχίας. 

Σε περίπτωση μη ύπαρξης τοπικού Σωματείου, ο εκ¬ 
πρόσωπος θα ορίζεται από την Ομοσπονδία των Οδικών 
μεταφορέων. 

Άρθρο 2 

1. Επιβολή ποινών 

Το Μικτό Κλιμάκιο Ελέγχου, αφού διαπιστώσει την πα¬ 
ράβαση, ακολουθεί την εξής διαδικασία : 

α) εκδίδει διαπιστωτική πράξη, κατά το παράρτημα I 

στο ίδιο έντυπο βεβαιώνεται και η ακρόαση του οδηγού. 

β) εκδίδει καταλογιστική πράξη, όπου αναγράφονται οι 
παραβάσεις ή η παράβαση και η επιβαλόμενη ποινή, κατά 
το παράρτημα II. 

Σε περίπτωση συρροής παραβάσεων, κάθε μία εξ αυ¬ 
τών, καταγράφεται διακεκριμένα τόσο επί της διαπιστω- 
τικής, όσο και επί της καταλογιστικής πράξης και επιβάλ¬ 
λεται το σύνολο των προβλεπόμενων προστίμων και ποι¬ 
νών . 

Άρθρο 3 

1. Ποινή προστίμου 

α. Το οριζόμενο για τον έλεγχο, κατά τ’ ανωτέρω, Μικτό 
Κλιμάκιο Ελέγχου, αφού διαπιστώσει παράβαση για την 
οποία επιβάλεται μόνο η ποινή προστίμου, εκδίδει σχετι¬ 
κή διαπιστωτική πράξη κατά το παράρτημα I, στην οποία 
βεβαιώνεται και η ακρόαση του οδηγού. 

Σε περίπτωση άρνησης του οδηγού να εκφέρει, ενυπο- 
γράφως, τις αιτιάσεις του επίτωνδιαπιστωθέντων, από το 
Μ.Κ.Ε. παραβάσεων, η διαδικασία για την έκδοση της κα- 
ταλογιστικής πράξης συνεχίζεται με επισημάνσεις επ' αυ¬ 
τής από τα μέλη του Μ.Κ.Ε. της άρνησης του οδηγού 

β. Το Κλιμάκιο, και δη ο επικεφαλής του Κλιμακίου, με¬ 
τά την ακρόαση του οδηγού ή ιδιοκτήτη, αποφασίζει εάν 
θα εκδοθεί ή όχι η καταλογιστική πράξη σύμφωνα με το 
παράρτημα II. Η καταλογιστική πράξη καθώς και το απο¬ 
δεικτικό καταβολής εκδίδονται στο όνομα του ιδιοκτήτου 
του οχήματος, εκτός και αν διαφορετικά αναφέρεται στα 
επί μέρους άρθρα της παρούσας απόφασης. 

Με την έκδοση της καταλογιστικής πράξης και ως ότου 
ολοκληρωθεί η διαδικασία πληρωμής του προστίμου 
αφαιρούνται προσωρινά από το Κλιμάκιο, η άδεια κυκλο¬ 
φορίας και οι κρατικές πινακίδες του οχήματος. 

Ο οδηγός ή ο ιδιοκτήτης του οχήματος έχει τη δυνατό¬ 
τητα καταβολής του προστίμου,σε λογαριασμό του πι¬ 
στωτικού ιδρύματος(πχ.Τράπεζες, Ταχ. Ταμιευτήριο και 
ταμείο Παρακαταθηκών και Δανείων) στο οποίο έχει ανα¬ 
θέσει την διαχείριση των λογαριασμών η οικεία Νομαρ¬ 
χιακή Αυτοδιοίκηση. 

γ. Εάν η διαδικασία αυτή ολοκληρωθεί την ίδια ημέρα 
διαπίστωσης της παράβασης, τότε ο οδηγός ή ο ιδιοκτή¬ 
της επιστρέφει στο Κλιμάκιο Ελέγχου που διαπίστωσε την 


παράβαση και παραλαμβάνει την άδεια κυκλοφορίας και 
τις πινακίδες, αφού προσκομίσει το αποδεικτικό καταβο¬ 
λής του προστίμου. 

δ. Σε διαφορετική περίπτωση και για χρονικό διάστημα 
48 ωρών από την ημέρα έκδοσης της καταλογιστικής 
πράξης, τα στοιχεία κυκλοφορίας του οχήματος θα βρί¬ 
σκονται στην Δ/νση Μεταφορών και Επικοινωνιών, της 
Νομαρχιακής Αυτ/σης, όπου διαπιστώθηκε η παράβαση 
από την οποία θα μπορεί να τα παραλάβει με την προσκό¬ 
μιση του αποδεικτικού καταβολής του προστίμου. 

Μετά την παρέλευση του 48ωρου τα στοιχεία κυκλοφο¬ 
ρίας θα αποστέλλονται αμέσως μεταχυμεταφορά μαζί με 
αντίγραφο της καταλογιστικής πράξης στη Δ/νση Μετα¬ 
φορών και Επικοινωνιών, της Νομαρχιακής Αυτ/σης, της 
έδρας του αυτ/του, όπως προκύπτει από την άδεια κυ¬ 
κλοφορίας του. 

Η πιο πάνω Υπηρεσία ενημερώνεται ταυτόχρονα ότι δεν 
επιτρέπεται καμμία μεταβολή στην άδεια κυκλοφορίας 
του αυτοκινήτου, εάν προηγουμένως δεν προσκομισθεί 
αποδεικτικό καταβολής του επιβληθέντος προστίμου. 

Η σχετική αλληλογραφία τοποθετείται στον οικείο φά- 
κελλο του αυτοκινήτου. 

Εάν όμως πρόκειται για αλλοδαπό αυτοκίνητο και η δια¬ 
δικασία δεν έχει ολοκληρωθεί έγκαιρα δηλ. την ίδια ημέ¬ 
ρα, τότε η Δ/νση Μεταφορών και Επικοινωνιών, της Νο¬ 
μαρχιακής Αυτ/σης, στέλνει με ΦΑΞ αντίγραφο της κατα- 
λογιστικής πράξης επιβολής του προστίμου σε όλα τα 
Τελωνεία και Λιμενικές Αρχές εισόδου - εξόδου της χώ¬ 
ρας, ώστε να μην επιτραπεί η έξοδος του αυτοκινήτου 
από την χώρα. Η έξοδος του αυτοκινήτου επιτρέπεται 
αφού προσκομιστεί το αποδεικτικό καταβολής του προ¬ 
στίμου και παραλάβει τις πινακίδες από την Υπηρεσία που 
κρατούνται. 

Ο οδηγός ή ιδιοκτήτης του οχήματος, με αντίγραφο της 
καταλογιστικής πράξης δύναται να κινηθεί μέχρι το ση¬ 
μείο προορισμού του, εντός της Ελληνικής Επικράτειας. 

2. Ποινή προστίμου παράλληλα με την αφαίρεση των 
στοιχείων κυκλοφορίας του οχήματος. 

α. Οταν διαπιστώνεται παράβαση για την οποία προ- 
βλέπεται και η ποινή της αφαίρεσης των στοιχείων κυκλο¬ 
φορίας, τότε αφού ακολουθηθεί η παραπάνω διαδικασία 
των περ.α και β της παρ.2, τα στοιχεία κυκλοφορίας του 
οχήματος, στέλνονται με μέριμνα του επικεφαλής του 
Κλιμακίου, στην Δ/νση Μεταφορών και Επικοινωνιών της 
Νομ/κής Αυτ/σης, όπου έχει χορηγηθεί η άδεια κυκλοφο¬ 
ρίας καιτηρείταιο φάκελλοςτου συγκεκριμένου αυτ/του, 
μαζί με την συνοδευτική καταλογιστική πράξη επιβολής 
της ποινής, από την οποία παραλαμβάνονται μετά την πα¬ 
ρέλευση του χρονικού διαστήματος της ποινής αφαίρε¬ 
σης και εφ όσον προσκομιστεί το αποδεικτικό καταβολής 
του προστίμου που του έχει επιβληθεί. 

Η αναγνώριση της Υπηρεσίας αυτής γίνεται από την 
άδεια κυκλοφορίας του αυτ/του. Κατά το χρονικό αυτό 
διάστημα δεν επιτρέπεται καμία μεταβολή στην άδεια κυ¬ 
κλοφορίας και ενημερώνεται σχετικά ο φάκελλος του 
αυτ/του. 

Με αντίγραφο της καταλογιστικής πράξης ο οδηγός 
μπορεί να κινηθεί μέχρι του τόπου προορισμού του, και 
την επιστροφή στην έδρα του αυτοκινήτου. 

β. Όσο αφορά αλλοδαπά αυτ/τα, για την εξασφάλιση 
της καταβολής του προστίμου κρατούνται από το Κλιμά- 

κιο, στη Δ/νση Μεταφορών και Επικοινωνιών της Νομ/κής 
Αυτ/σης, η οποία διαπίστωσε την παράβαση, τα στοιχεία 
κυκλοφορίας και με αντίγραφο της καταλογιστικής πρά¬ 
ξης ενημερώνονται όλα τα Τελωνεία και Λιμενικές Αρχές 
εισόδου - εξόδου της χώρας ώστε να μην επιτραπεί η έξο¬ 
δος του αυτοκινήτου από την χώρα, εάν δεν καταβάλλει 
το πρόστιμο. 

Αφού καταβληθεί το πρόστιμο τότε το Κλιμάκιο στέλνει 
τα στοιχεία κυκλοφορίας στην Πρεσβεία του Κράτους 
στο οποίο είναι ταξινομημένο το όχημα, προκειμένου να 
του αποδοθούν μετά την παρέλευση του χρονικού δια¬ 
στήματος της ποινής. 

Με την καταλογιστική πράξη ο οδηγός μπορεί να κινη¬ 
θεί μέχρι τον τόπο προορισμού του. 

3. Περιπτώσεις που διαπιστώνονται και ποινικές παρα¬ 
βάσεις. 

Στην περίπτωση αυτή ενημερώνονται οι αρμόδιες για 
τον έλεγχο Αρχές. 

4. Σε όλες τις πιο πάνω περιπτώσεις, ο ιδιοκτήτης του 
οχήματος διεκπεραιώνειτις διαδικασίες είτε αυτοπροσώ¬ 
πως είτε μέσω του οδηγού του οχήματος είτε μέσω εκ¬ 
προσώπου του που έχει νομίμως εξουσιοδοτηθεί. 

Στην απόφαση επιβολής ποινής αναγράφονται λεπτο¬ 
μερώς πληροφορίες για τοντρόπο, την διαδικασία και τον 
τόπο πληρωμής του προστίμου. 

5. Ο υπαίτιος σε βάρος του οποίου εκδόθηκε η πράξη 
καθώς και οι κηρυχθέντες αστικώς συνυπεύθυνοι δικαι¬ 
ούνται προσφυγής σύμφωνα με τις διατάξεις του Κώδικα 
Διοικητικής Δικονομίας (Ν. 2717/1999 ΦΕΚ 97 Α'). 

Κάθε ένα από τα ανωτέρω πρόσωπα υποβάλλει μόνο 
την δική του προσφυγή . Η άσκηση προσφυγής δεν ανα¬ 
στέλλει την καταβολή των επιβληθέντων προστίμων. 

Άρθρο 4 

Αποζημίωση υπαλλήλων. 

Σε κάθε ένα από τους Υπαλλήλους που μετέχουν στα 
Κλιμάκια ελέγχου καταβάλλεται ειδική αποζημίωση σε 
βάρος του προϋπολογισμού της οικείας Νομαρχιακής 
Αυτοδιοίκησης ύψους 15.000 χιλιάδων δραχμών για κάθε 
μέρα ελέγχου. 

Άρθρο 5 

Παραβάσεις - ποινές 

1. Για παραβάσεις του Π .Δ. 91 /1988 (42 Α') 

α) Μη έγκυρο μισθωτήριο θεωρημένο απάτην αρμόδια 
ΔΟΥ - Πρόστιμο διακοσίων χιλιάδων (200.000) δρχ. 

β) Μη υπαλληλική ιδιότητα οδηγού - Πρόστιμο διακο- 
σίων χιλιάδων (200.000) δρχ. 

γ) Μίσθωση οχήματος κατά παράβαση των διατάξεων 
του π.δ. 91/88. Πρόστιμο τετρακοσίων χιλιάδων (400000) 
δραχμών και αφαίρεση της άδειας και των πινακίδων κυ¬ 
κλοφορίας για χρονικό διάστημα τεσσάρων (4) μηνών. 

δ) Εκπρόθεσμη υποβολή του συμφωνητικού της παρα¬ 
γράφου β'του άρθρου 5 του Π.Δ. 91/88. Πρόστιμο εκατό 
χιλιάδων (100.000) δραχμών. Η παράβαση αυτή βεβαιώ¬ 
νεται από τις Υπηρεσίες του τομέα Μεταφορών και Επι¬ 
κοινωνιών της αρμόδιας Νομ/κής Αυτ/σης. 

2. Γ ια παραβάσεις του ΚΟΚΝ. 2696/99 (57 Α') καιτου Ν. 
2052/92 (94 Α). 

α) Υπέρβαση σε ποσοστό άνω του 20% ορίου μικτού βά¬ 
ρους ή της μέγιστης επιτρεπόμενης φόρτωσης κατ’ άξο¬ 


να από ΦΔΧ αυτ/τα, εκτός εκείνων που κυκλοφορούν σύμ¬ 
φωνα με τις διατάξεις του Ν.Δ. 531/70 (101 Α') καθώς και 
του Ν.1073/80 (214Α'). Πρόστιμο τετρακοσίων χιλιάδων 
(400.000) δραχμών και αφαίρεση της άδειας και των πι¬ 
νακίδων κυκλοφορίας για ένα (1) μήνα. 

β) Φόρτωση των οχημάτων που δεν διαθέτουν ισχύον 
δελτίο τεχνικού ελέγχου (ΔΤΕ) του Ν. 1350/83. Το πρό¬ 
στιμο του άρθρου 86 παρ.4 & 5 του Ν. 2696/99. 

γ) Στους οδηγούς οχημάτων που δεν διαθέτουν ισχύ- 
ουσα ΚΕΚ εφόσον οι έλεγχοι διενεργούνται σε νομό που 
ισχύει το σύστημα της ΚΕΚ και το ελεγχόμενο όχημα έχει 
ταξινομηθεί επίσης σε νομό που ισχύει η ΚΕΚ, επιβάλλε¬ 
ται πρόστιμο πενήντα χιλιάδων (50.000) δραχμών. 

3. Για παραβάσεις της νόμιμης μεταφοράς Φ.Δ.Χ (Ν. 
383/76 και Ν. 1959/91) 

α) Μη νόμιμη σύζευξη συνδυασμού οχήματος. Πρόστι¬ 
μο τετρακοσίων χιλιάδων (400.000) δραχμών και αφαίρε¬ 
ση της άδειας και των πινακίδων κυκλοφορίας για χρονι¬ 
κό διάστημα δύο (2) μηνών. 

β) Παράνομη αλλαγή κατηγορίας ΦΔΧ αυτ/των. Πρό¬ 
στιμο τριακοσίων χιλιάδων (300.000) δραχμών και αφαί¬ 
ρεση της άδειας και των πινακίδων κυκλοφορίας για χρο¬ 
νικό διάστημα δύο (2) μηνών. 

γ) Μεταφορά αγαθών άλλων εκτός των αναγραφομέ- 
νων στην άδεια κυκλοφορίας πρόστιμο τριακοσίων χιλιά¬ 
δων (300.000) δραχμών και αφαίρεση της άδειας και των 
πινακίδων κυκλοφορίας για χρονικό διάστημα δύο (2) μη¬ 
νών. 

δ) Παράνομη διενέργεια διεθνών μεταφορών με ΦΔΧ 
αυτ/τα εθνικών μεταφορών ή παράνομη διενέργεια εθνι¬ 
κών μεταφορών με ΦΔΧ αυτ/τα διεθνών μεταφορών, πρό¬ 
στιμο πεντακοσίων χιλιάδων (500.000) δραχμών. 

ε) Εκτέλεση εθνικών μεταφορών με αλλοδαπό ρυμουλ- 
κούμενο ή ημιρυμουλκούμενο όχημα κατά παράβαση του 
Ν. 1010/1980, όπως κάθε φορά ισχύει, πρόστιμο τετρα¬ 
κοσίων χιλιάδων (400.000) δραχμών και αφαίρεση της 
άδειας και των πινακίδων κυκλοφορίας για χρονικό διά¬ 
στημα δύο (2) μηνών. 

στ) Εκτέλεση εθνικών μεταφορών με εμπορευματοκι¬ 
βώτια (ΟοηΙαίπΘΓε), πρόστιμο τετρακοσίων χιλιάδων 
(400.000) δραχμών και αφαίρεση της άδειας και των πι¬ 
νακίδων κυκλοφορίας για χρονικό διάστημα δύο (2) μη¬ 
νών. 

4. Για παραβάσεις του Κοινοτικού Κανονισμού 881/92. 

Ανύπαρκτη ή μη ισχύουσα κοινοτική άδεια, πρόστιμο τε¬ 
τρακοσίων χιλιάδων (400.000) δραχμών και αφαίρεση της 
άδειας και των πινακίδων κυκλοφορίας για χρονικό διά¬ 
στημα δύο (2) μηνών 

5. Γ ια παραβάσεις της νομιμότητας συνδιασμένης με¬ 
ταφοράς ΠΔ 431/95 (245 Ά). 

Μη ύπαρξη εγγράφου που να αποδεικνύει ότι πρόκειται 
για συνδιασμένη μεταφορά, πρόστιμο τριακοσίων πενή¬ 
ντα χιλιάδων (350.000) δραχμών και αφαίρεση της άδειας 
και των πινακίδων κυκλοφορίας για χρονικό διάστημα 
τεσσάρων (4) μηνών 

6. Γ ια παραβάσεις του κανονισμού 3118/93 (Οαάοίαρθ) 

α) Παραβίαση ορίου παραμονής ως και ελλείψεις απο¬ 
δεικτικών εγγράφων, πρόστιμο πεντακοσίων χιλιάδων 
(500.000) δραχμών και αφαίρεση της άδειας και των πι¬ 
νακίδων κυκλοφορίας για χρονικό διάστημα δύο (2) μη¬ 
νών. 

β) Μη νόμιμη εργασιακή σχέση οδηγού, πρόστιμο δια- 
κοσίων χιλιάδων (200.000) δραχμών και αφαίρεση της 
άδειας και των πινακίδων κυκλοφορίας για χρονικό διά¬ 
στημα ενός (1) μηνός 

γ) Εθνική μεταφορά από όχημα τρίτης χώρας, πρόστι¬ 
μο πεντακοσίων χιλιάδων (500.000) δραχμών και απαγό¬ 
ρευση εισόδου στη χώρα για έξη (6) μήνες. 

7. Για παραβάσεις ΦΙΧ αυτ/των Ν. 1959/91 (123Α'). 

α) Μη ισχύουσα άδεια κυκλοφορίας, πρόστιμο τριακο- 
σίων χιλιάδων (300.000) δραχμών και αφαίρεση της άδει¬ 
ας και των πινακίδων κυκλοφορίας. 

β) Οδήγηση από πρόσωπο που δεν αναφέρεται στο άρ¬ 
θρο 1 του ν. 1959/91, πρόστιμο εκατό χιλιάδων (100.000) 
δραχμών. 

γ) Μεταφορά διαφορετικών προϊόντων από εκείνα που 
αναφέρει η άδεια κυκλοφορίας, πρόστιμο διακοσίων χι¬ 
λιάδων (200.000) δραχμών και αφαίρεση της άδειας και 
των πινακίδων κυκλοφορίας για χρονικό διάστημα ενός 

(1) μηνός. 

δ) Παραχώρηση χρήσης με οποιοδήποτε τρόπο του ΦΙΧ 
αυτ/του, σε τρίτο πρόσωπο νομικό ή φυσικό εκτός από 
κοινοπραξία, στην οποία συμμετέχει εξ αρχής ο ιδιοκτή¬ 
της του αυτοκινήτου, πρόστιμο τριακοσίων πενήντα χι¬ 
λιάδων (350.000) δραχμών και αφαίρεση της άδειας και 
των πινακίδων κυκλοφορίας για χρονικό διάστημα τριών 
(3) μηνών. 

ε) Παραβάσεις βυτιοφόρων αυτοκινήτων μεταφοράς 
πετρελαιοειδών προϊόντων ως προς τοντόπο φόρτωσης, 
πρόστιμο τετρακοσίων χιλιάδων (400.000) δραχμών και 
αφαίρεση της άδειας και των πινακίδων κυκλοφορίας για 
χρονικό διάστημα τριών (3) μηνών. 

στ) Μεταφορά από τον τόπο παραγωγής κατ' ευθείαν 
στον πελάτη από επαγγελματία ή επιχείρηση, οι οποίοι 
ασκούν αποκλειστική εμπορία, χωρίς παραγωγή αγαθών, 
πρόστιμο τριακοσίων χιλιάδων (300.000) δραχμών και 
αφαίρεση της άδειας και των πινακίδων κυκλοφορίας για 
χρονικό διάστημα δύο (2) μηνών. 

ζ) Παράβαση των διατάξεων του άρθρου 26 του Ν. 
1959/91, επιβάλλεται πρόστιμο πενήντα χιλιάδων 
(50.000) δραχμών και αφαίρεση των στοιχείων κυκλοφο¬ 
ρίας για ένα (1) μήνα. 

8. Παραβάσεις του άρθρου 6του Ν. 559/77 (Ο.Μ.Π.). 

Μη ακριβής συμπλήρωση του δελτίου παράδοσης του 

άρθρου 6 του Ν. 559/77 (Ο.Μ.Π.), επιβάλλεται πρόστιμο 
διακοσίων χιλιάδων (200.000) δραχμών. 

9. Παραβάσεις ΛΔΧ αυτ/των ως προς την διενέργεια 
Εθνικών και Διεθνών μεταφορών. 

α) Μη ισχύουσα άδεια έγκρισης τακτικής διεθνούς λεω- 
φορειακής γραμμής για τις χώρες τις Ε.Ε. και τις τρίτες 
χώρες, επιβάλλεται πρόστιμο τετρακοσίων χιλιάδων 
(400.000) δραχμών και η ποινή της αφαίρεσηςτης άδειας 
και των πινακίδων κυκλοφορίας για χρονικό διάστη μα δύο 

(2) μηνών. 

β) Μη ισχύον ατομικό ή ομαδικό εισητήριοτων επιβατών 
που χρησιμοποιούντακτικές γραμμές ή διεθνείς έκτακτες 
γραμμές επιβάλλεται πρόστιμο διακοσίων χιλιάδων 
(200.000) δραχμών και η ποινή της αφαίρεσηςτης άδειας 
και των πινακίδων κυκλοφορίας για χρονικό διάστημα 
ενός (1) μηνός. 

γ) Μη νόμιμο έγγραφο ελέγχου (φύλλο πορείας) για την 
εκτέλεση εκτάκτων διεθνών γραμμών ή βιβλίο Α30Β για 


χώρες μη μέλη Ε.Ε και βιβλίων για τα διεθνή έκτακτα δρο¬ 
μολόγια μεταξύ κρατών μελών της Ε.Ε βάσει των κανονι¬ 
σμών ΕΟΚ684/92 και Ε.Κ. 12/98 και μη ειδικό έντυπο άδει¬ 
ας έκτακτης μεταφοράς προκειμένου για Αλβανία, Ου¬ 
κρανία και Μολδαβία, επιβάλλεται πρόστιμο τετρακοσίων 
χιλιάδων (400.000) δραχμών και η ποινή της αφαίρεσης 
της άδειας και των πινακίδων κυκλοφορίας για χρονικό 
διάστημα δύο(2) μηνών. 

δ) Μη ύπαρξη ισχύουσας βεβαίωσης για εκτέλεση διε¬ 
θνών μεταφορών για ίδιο λογαριασμό βάσει του 
Καν. 684/92, επιβάλλεται πρόστιμο διακοσίων χιλιάδων 
(200.000) δραχμών και η ποινή της αφαίρεσης της άδειας 
και των πινακίδων κυκλοφορίας για χρονικό διάστημα 
ενός (1) μηνός. 

10. Για παραβάσεις Κοιν.Κανονισμού Ε.Κ 12/98. 

α) Μη ύπαρξη κοινοτικής άδειας του κράτους - μέλους 
εγκατάστασης όπως το σχετικό υπόδειγμα, επιβάλλεται 
πρόστιμο πεντακοσίων χιλιάδων (500.000) δραχμών και η 
ποινή της αφαίρεσης της άδειας και των πινακίδων κυ¬ 
κλοφορίας για χρονικό διάστημα δύο (2) μηνών. 

β) Μη ισχύον έγγραφο ελέγχου (φύλλο πορείας) επικυ¬ 
ρωμένο από την αρμόδια αρχή ή τον οργανισμό του κρά¬ 
τους μέλους εγκατάστασης (όπως το υπόδειγμα), επι¬ 
βάλλεται πρόστιμο πεντακοσίων χιλιάδων (500.000) 
δραχμών και η ποινή της αφαίρεσης της άδειας καιτων πι¬ 
νακίδων κυκλοφορίας για χρονικό διάστημα δύο (2) μη¬ 
νών. 

11. Για παραβάσεις Ν.Δ. 304/69 και Δ. 16900/2550/76 
απόφασης. 

α) Είσπραξη κομίστρου για μεταφορά προσώπων από 
ΛΙΧ, επιβάλλεται πρόστιμο τριακοσίων πενήντα χιλιάδων 
(350.000) δραχμών και η ποινή της αφαίρεσης της άδειας 
και των πινακίδων κυκλοφορίας για χρονικό διάστημα 
τεσσάρων (4) μηνών. 

β) Μη ύπαρξη ένδειξης «ΣΧΟΛΙΚΟΝ» για τα σχολικά και 
τα μισθωμένα τουριστικά λεωφορεία, στο εμπρός και πί¬ 
σω μέρος του λεωφορείου, επιβάλλεται πρόστιμο εκατόν 
πενήντα χιλιάδων (150.000) δραχμών. 

γ) Μη ύπαρξη ζωνών ασφαλείας και έλλειψη συνοδού, 
στα σχολικά και τα μισθωμένα Του ριστικά λεωφορεία που 
μεταφέρουν νήπια και μαθητές δημοτικού σχολείου, επι¬ 
βάλλεται πρόστιμο διακοσίων πενήντα χιλιάδων 
(250.000) δραχμών και η ποινή της αφαίρεσης της άδειας 
και των πινακίδων κυ κλοφορίας για χρονικό διάστημα δύο 
(2) μηνών. 

12. Παραβάσεις αλλοδαπών ΕΔΧ αυτοκινήτων. 

α. Μη θεωρημένη αναλυτική κατάσταση επιβατών, τα 
στοιχεία των οποίων θα προκύπτουν από τα ταξιδιωτικά 
έγγραφα (όνομα, επώνυμο, πατρώνυμο, αριθμός διαβα¬ 
τηρίου κάθε επιβάτη), θεωρημένη από το τελωνείο εισό¬ 
δου, πρόστιμο 500.000 δραχμών και αφαίρεση των στοι¬ 
χείων κυκλοφορίας, τα οποία επιστρέφονται με την επί¬ 
δοση του αποδεικτικού καταβολής του προστίμου. 

β. Επιβίβαση επιβατών εντός της Ελληνικής Επικράτει¬ 
ας, πρόστιμο 500.000 δραχμών και αφαίρεση των στοι¬ 
χείων κυκλοφορίας τα οποία επιστρέφονται με την επίδο¬ 
ση του αποδεικτικού καταβολής του προστίμου. 

γ. Ενδιάμεση αποβίβαση επιβατών εντός της Ελληνικής 
Επικράτειας, πρόστιμο 500.000 δραχμών και αφαίρεση 
των στοιχείων κυκλοφορίας τα οποία επιστρέφονται με 
την επίδοση καταβολής του προστίμου. 

δ. Εκτέλεση μεταφοράς επιβατών εντός της Ελληνικής 
Επικράτειας, πρόστιμο 500.000 δραχμών και αφαίρεση 
των στοιχείων κυκλοφορίας τα οποία επιστρέφονται με 
την επίδοση του αποδεικτικού καταβολήςτου προστίμου. 

ε. Εάν δεν φέρει το διεθνές σήμα αναγνώρισης της χώ¬ 
ρας του, πρόστιμο 500.000 δραχμών και αφαίρεση των 
στοιχείων κυκλοφορίας τα οποία επιστρέφονται με την 
επίδοση του αποδεικτικού καταβολής του προστίμου. 

στ. Εάν δε φέρει επικυρωμένο φωτοαντίγραφο και 
άδεια κυκλοφορίας του αυτοκινήτου, το οποίο θα είναι με¬ 
ταφρασμένο στην ελληνική γλώσσα και θεωρημένο από 
αρμόδια Ελληνική Προξενική αρχή του Κράτους προέ¬ 
λευσης, από το οποίο θα προκύπτει ότι επιτρέπεται μετα¬ 
φορά επιβατών με ολική μίσθωση, πρόστιμο 500.000 
δραχμών και αφαίρεση των στοιχείων κυκλοφορίας τα 
οποία επιστρέφονται με την επόδοση του αποδεικτικού 
καταβολήςτου προστίμου. 

Το αρμόδιο Τελωνείο εισόδου, θα τηρεί βιβλίο, στο 
οποίο θα καταγράφονται, οι διαπραχθείσες παραβάσεις 
των αλλοδαπών ΕΔΧ αυτοκινήτων, προκειμένου, σε περί¬ 
πτωση υποτροπής των προαναφερομένων παραβάσεων, 
(α,β,γ,δ,ε) να εφαρμόζονται οι διατάξεις της παραγρά¬ 
φου 5δτου άρθρου 8του Ν.2801/2000 (Α'46). 

13. Για τις παραβάσεις νομοθεσίας οδικής μεταφοράς 
επικινδύνων εμπορευμάτων (Ν.1741/87, Π.Δ. 104/99). 

α. Γιατις παρακάτω αναφερόμενες παραβάσεις (1) και 

(2) στον οδηγό του οχήματος επιβάλλεται πρόστιμο 
50.000 δρχ. και στον ιδιοκτήτη του οχήματος πρόστιμο 
300.000 δρχ. 

(1) οδηγός που δεν διαθέτει πιστοποιητικό επαγγελμα¬ 
τικής κατάρτισης κατάλληλο για οδική μεταφορά επικίν¬ 
δυνων εμπορευμάτων ή διαθέτει πιστοποιητικό που έλη¬ 
ξε 

(2) Απουσία ή μη ισχύον πιστοποιητικό ΑϋΒ οχήματος 
μεταφοράς επικινδύνων υλών εφόσον υφίσταται η υπο¬ 
χρέωση αυτή. 

Πρόσθετα για τις παραπάνω παραβάσεις επιβάλλεται 
στον οδηγό και το διοικητικό μέτρο της αφαίρεσης της 
άδειας ικανότητας οδηγού για δέκα (10) ημέρες σύμφω¬ 
να με τη διαδικασία που προβλέπεται από τις διατάξεις 
του Ν. 2696/99 (Α' 57) «Κύρωση του Κώδικα Οδικής Κυ¬ 
κλοφορίας». 

β. Για τις παρακάτω αναφερόμενες παραβάσεις (1) έως 
(11) στον οδηγό του οχήματος επιβάλλεται πρόστιμο 
50.000 δρχ. και στον ιδιοκτήτη του οχήματος πρόστιμο 
150.000 δρχ.: 

(1) Εμπόρευμα μη επιτρεπόμενο προς μεταφορά. 

(2) .Απουσία δήλωσης του αποστολέα ότι το υλικό και η 
συσκευασία πληρούν τους όρους για την μεταφορά. 

(3) Οχήματα στα οποία παρατηρείται κατά τη διάρκεια 
των ελέγχων διαρροή επικίνδυνων υλικών λόγω της μη 
στεγανότητας των δεξαμενών ή της συσκευασίας. 

(4) Οχήματα που δεν διαθέτουν κατάλληλες πινακίδες 
χρώματος πορτοκαλί ή τα οποία διαθέτουν πινακίδες 


πορτοκαλί που δεν ανταποκρίνονται στους κανονισμούς. 

(5) Οχήματα χωρίς οδηγίες ασφαλείας ή με ακατάλλη¬ 
λες οδηγίες ασφαλείας. 

(6) ακατάλληλο όχημα ή συσκευασία. 

(7) Οχήματα που δεν διαθέτουν πυροσβεστήρες ή άλλο 
προβλεπόμενο εξοπλισμό. 

(8) Οχήματα ή δέματα χωρίς τις προβλεπόμενες από 
τους κανονισμούς προειδοποιητικές ετικέττες κινδύνου. 

(9) . Οχήματα που δεν διαθέτουν παραστατικά μεταφο¬ 
ράς/συνοδείας ή στα οποία οι ενδείξεις σχετικά μετά με- 
ταφερόμενα επικίνδυνα εμπορεύματα δεν ανταποκρίνο- 
νται στους κανονισμούς. 

(10) Μη ορθή εφαρμογή διμερών/πολυμερών συμφω¬ 
νιών εφόσον αυτές υφίστανται. 

(11) Υπερπλήρωση της δεξαμενής. 

γ. Πρόσθετα το μεικτό κλιμάκιο ελέγχου μπορεί να ακι- 
νητοποιείτο όχημα επιτόπου ή σε άλλο κατάλληλο μέρος 
και να υποχρεώνει τον οδηγό να συ μμορφωθεί πριν συνε¬ 
χίσει το ταξίδι, ή να επιβάλλει άλλα κατάλληλα μέτρα, 
ανάλογα με τις περιστάσεις ή τις ανάγκες ασφαλείας, συ- 
μπεριλαμβανομένης εφόσον κριθεί αναγκαία και της με- 
ταφόρτωσης του εμπορεύματος ή και της απαγόρευσης 
εισόδου του οχήματος στη χώρα. 

Ειδικότερα το μέτρο της ακινητοποίησηςτου οχήματος 
συνοδευόμενο με αφαίρεση των στοιχείων κυκλοφορίας 
επιβάλλεται υποχρεωτικά στις περιπτώσεις α(1), α(2), 
β(1), β(3), β(5), β (7), και β(11) των παραβάσεων της πα¬ 
ρούσας παραγράφου. 

δ. Κατά τη διάρκεια κάθε ελέγχου οχήματος μεταφοράς 
επικινδύνων εμπορευμάτων το μεικτό κλιμάκιο ελέγχου 
συντάσσει υποχρεωτικά κατάλογο ελέγχου κατά το πα¬ 
ράρτημα III. Ο κατάλογος υπογράφεται από τον επικεφα¬ 
λής του κλιμακίου και ένα αντίγραφό του χορηγείται στον 
οδηγό. Ο επικεφαλής του κλιμακίου υποβάλλει τον κατά¬ 
λογο στην αρμόδια υπηρεσία Μεταφορών της Νομαρχια¬ 
κής Αυτοδιοίκησης η οποία στο τέλος κάθε μήνα απο¬ 
στέλλει αντίγραφα των καταλόγων αυτών στη Δ/νση Οδι¬ 
κής Ασφάλειας και Περιβάλλοντος του Υπ.Μ.Ε. 


Άρθρο 6 

Τα επισυναπτόμενα παραρτήματα αποτελούν αναπό¬ 
σπαστο μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Παπάγου, 10 Απριλίου 2001 


οι ΥΠΟΥΡΓΟΙ 


ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Κ. ΚΑΪΣΕΡΛΗΣ 


ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 


ΕΜΠΟΡΙΚΗΣ ΝΑΥΤΙΛΙΑΣ ΔΗΜΟΣΙΑΣ ΤΑΞΗΣ 

X. ΠΑΠΟΥΤΣΗΣ Μ. ΧΡΥΣΟΧΟΪΔΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ I 


ΕΛΛΗΝΙΚΗ ΔΗΜΟΚΡΑΤΙΑ ΗΜΕΡΟΜΗΝΙΑ 

ΥΠΗΡΕΣΙΑ. Π.Π. 


Ταχ. Δ/νση: 
Πληροφορίες: 
Τηλέφωνο: 


ΔΙΑΠΙΣΤΩΤΙΚΗ ΠΡΑΞΗ ΠΑΡΑΒΑΣΗΣ ΤΗΣ ΚΥΑ. 

Σήμερα την.του μηνάς.του έτους.ημέρα της εβδομάδας 

και ώρα.οι υπογεγραμμένοι υπάλληλοι 


κατά τον έλεγχο του αριθ.αυτ/του, μάρκας. 

Ιδιοκτησίας.ΑΦΜ/Δ.ΑΤ 

Διαπιστώσαμε τις παρακάτω παραβάσεις. 


Η πράξη του προαναφερόμενου οδηγού / ιδιοκτήτη συνιστά παράβαση η οποία προβλέπεται και τιμωρείται σύμφω¬ 
να με τις διατάξεις της Κ.Υ.Α.που εκδόθηκε κατ' εξουσιοδότηση των άρθρων 5 και 8 του Ν. 

2801/2000. 

άρθρο.παράγραφος.ήτοι με διοικητικό πρόστιμο, με επί τόπου αφαίρεση των στοιχείων κυ¬ 

κλοφορίας του οχήματος (άδεια και πινακίδες) ή απαγόρευση εισόδου στη χώρα. 

Μετά την βεβαίωση της παράβασης και της ταυτότητας του διαπράξαντος την παράβαση οδηγού / ιδιοκτήτη, του 
γνωστοποιήθηκαν οι παραβάσεις που διέπραξε σύμφωνα με την προαναφερόμενη απόφαση και του ζητήθηκε να εκ¬ 
φέρει ενυπογράφως, τις αιτιάσεις του : 

α). 


β) 


Υ) 


ΟΔΙΑΠΡΑΞΑΣΤΗΝ ΠΑΡΑΒΑΣΗ 
ΟΔΗΓΟΣ /ΙΔΙΟΚΤΗΤΗΣ 

2 . 

3 . 

4 . 


ΟΙ ΕΛΕΓΚΤΕΣ 

1 . 


5 

ΠΑΡΑΡΤΗΜΑ III 


Αφού λάβαμε υπόψη τη Διαπιστωτική Πράξη Παράβασης από την οποία προκύπτει ότι ο 

. του . υπέπεσε σε παράβαση του άρθρου . 

παρ., της ΚΥΑ.που εκδόθηκε κατ' εξουσιοδότηση των άρθρων 5 και 8 του Ν.2801/2000. 

ΑΦΟΥΣΚΕΦΘΗΚΑΜΕ 

Ότι η μη τήρηση των διατυπώσεων που προβλέπονται από τις διατάξεις της παραπάνω ΚΥΑ, χαρακτηρίζεται και τι¬ 
μωρείται ως παράβαση. 

Ότι η ανωτέρω παράβαση προβλέπεται και τιμωρείται από το άρθρο.παρ.της ίδιας ΚΥΑ. 

ΑΠΟΦΑΣΙΖΟΥΜΕ 

Χαρακτηρίζουμε την προκειμένη πράξη ως παράβαση και 

ΕΠΙΒΑΛΛΟΥΜΕ 

Στον.του. .α) πρόστι¬ 
μο.δρχ. συν ΤΧ και ΟΓΑ (2,4%).δηλαδή σύνολο 

Κηρύσσομε ως αστικώς και αλληλεγγύως συνυπεύθυνο δια την καταβολή του ως άνω επιβληθέντος προστίμου 
την /τον. 

β) Αφαίρεση στοιχείων κυκλοφορίας 

γ) Απαγόρευση εισόδου στη χώρα 

Κρατούνται τα στοιχεία κυκλοφορίας του οχήματος, σύμφωνα με την. 

Κρίθηκε και έγινε στην.την. 


ΑΠΟΔΕΙΚΤΙΚΟ ΕΙΣΠΡΑΞΗΣ 


Ο 


ΕΠΙΚΕΦΑΛΗΣ ΤΟΥ Μ.Κ.Ε. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ III 
ΚΑΤΑΛΟΓΟΣ ΕΛΕΓΧΟΥ 

1.Τόπος ελέγχου.2. ΗΜΕΡΟΜΗΝΙΑ. 3. Ώρα 


4. Διακριτικό σήμα και 5. Διακριτικό σήμα του κράτους και αριθμός 

αριθμός ταξινόμησης. ρυμουλκουμένου/ημιρυμουλκουμένου. 


6. Τύπος οχήματος □ φορτηγό Ποδικός συρμός □ αρθρωτό όχημα με πλατφόρμα 

7. Επιχείρηση μεταφορών, διεύθυνση. 

.8. Ιθαγένεια. 

9. Οδηγός. 

10. Συνοδηγός. 

11 Αποστολέας, διεύθυνση, τόπος φόρτωσης. 


12. Παραλήπτης, διεύθυνση, τόπος εκφόρτωσης 


13. Αργή μάζα επικινδύνου εμπορεύματος ανά μεταφορική μονάδα. 

14. Σημειώθηκε υπέρβαση του ποσοτικού ορίου της σημείωσης περιθωρίου 100011 

15. Πραγματοποιείται σε 


□ σταθερή δεξαμενή 
Αρχείων γπ 

χύδην εμπορευματοκιβώτιο 


□ κινητή δεξαμενή □ 


□ 

δέμα 


εμπορευματική δεξαμενή □ 


□ °χι □ 
συστοιχία 


Έγγραφα που συνοδεύουν το όχημα 

16. Παραστατικό μεταφοράς συνοδείας 

17. Γραπτές οδηγίες 

1 18 Διμερής πολυμερής σΣυμφωνία/άδεια 

19. Πιστοποιητικό έγκρισης των οχημάτων 

20. Πιστοποιητικό κατάρτισης του οδηγού 


Β 

□ 

Β 


ελεγχθέν 

ελεγχθέν 

ελεγχθέν 

ελεγχθέν 

ελεγχθέν 


διαπιστωθείσα παράβαση 
§ διαπιστωθείσα παράβαση 
διαπιστωθείσα παράβαση 
Π διαπιστωθείσα παράβαση 
0 διαπιστωθείσα παράβαση 


□ άνευ αντικειμένου 

□ άνευ αντικειμένου 

□ άνευ αντικειμένου 
I I άνευ αντικείμενου 

□ άνευ αντικειμένου 


Κυκλοφορία του οχήματος 


21. 

Επιτρεπόμενο προς μεταφορά 

εμπόρευμα 

□ ελεγχθέν 

□ 

διαπιστωθείσα παράβαση 

□ άνευ αντικειμένου 

22 

Μεταφορά χύδην 

□ ελεγχθέν 

□ 

διαπιστωθείσα παράβαση 

□ άνευ αντικειμένου 

23. 

Μεταφορά σε βυτία 

□ ελεγχθέν 

□ 

διαπιστωθείσα παράβαση 

□ άνευ αντικειμένου 

24. 

Μεταφορά σε εμπορευματοκιβώτια 

□ ελεγχθέν 

□ 

διαπιστωθείσα παράβαση 

□ άνευ αντικειμένου 

25. 

Εμπόρευμα επιτρεπόμενο για τον τύπο 
του οχήματος 

□ελεγχθέν 

□ 

διαπιστωθείσα παράβαση 

Π άνευ αντικειμένου 

26. 

Απαγόρευση από κοινού φόρτωσης 

□ ελεγχθέν 

□ ελεγχθέν 

π 

διαπιστωθείσα παράβαση 

□ άνευ αντικειμένου 

27. 

Χειρισμός και στοιβασία 

□ 

διαπιστωθείσα παράβαση 

Π άνευ αντικειμένου 

28. 

Διαρροή εμπορευμάτων ή φθορά 
δεμάτων 

□ ελεγχθέν 

□ ελεγχθέν 

□ 

διαπιστωθείσα παράβαση 

□άνευ αντικειμένου 

29. 

Αριθ. ΟΗΕ/επισήμανση των δεμάτων/ 
κωδικός συσκευασίας ΟΗΕ 

□ 

διαπιστωθείσα παράβαση 

□ άνευ αντικειμένου 


30. 

Σηματοδότηση του οχήματος και του 
περιέκτη 

□ελεγχθέν 

□ 

διαπιστωθείσα παράβαση 

□ άνευ αντικειμένου 

31. 

Προειδοποιητικές πινακίδες κινδύνου 

□ ελεγχθέν 

□ 

διαπιστωθείσα παράβαση 

π άνευ αντικειμένου 


για τη μεταφορά με βυτίο ή χύδην 



Εξοπλισμός οχήματος 





32. 

Εργαλειοθήκη για πρόχειρες 

επιδιορθώσεις 

□ελεγχθέν 

□ 

διαπιστωθείσα παράβαση 

□ άνευ αντικειμένου 

33. 

Τουλάχιστον ένα τάκος για τροχούς ανά 
όχημα 

□ελεγχθέν 

□ 

διαπιστωθείσα παράβαση 

□ άνευ αντικειμένου 

34. 

Δύο φανοί χρώματος πορτοκαλί 

□ ελεγχθέν 

□ 

διαπιστωθείσα παράβαση 

1 ) σνευ αντικείμενου 

35. 

Πυροσβεστήρας 

□ ελεγχθέν 

□ 

διαπιστωθείσα παράβαση 

□ άνευ αντικειμένου 

36. 

Εξοπλισμοί προστασίας του οδηγού 

□ ελεγχθέν 

□ 

διαπιστωθείσα παράβαση 

□ άνευ αντικειμένου 


37. Διάφορα/παρατηρήσεις 


38. Μικτό κλιμάκιο που διενήργησε τον έλεγχο 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















